מרד הר הלבנון
מרד הר הלבנון (המכונה גם מלחמת האזרחים בסוריה 1860) היה סכסוך אזרחי בהר הלבנון במהלך השלטון העות'מאני בשנים 1860–1861, שבו נלחמו ביניהם בעיקר דרוזים ונוצרים מקומיים. בעקבות ניצחונות דרוזים מכריעים וטבח נגד הנוצרים, הסכסוך התגלגל לחלקים אחרים בסוריה העות'מאנית, ובמיוחד לדמשק, שם נהרגו אלפי תושבים נוצרים על ידי אנשי מיליציה מוסלמים ודרוזים. הלחימה הביאה להתערבות צבאית בינלאומית בהנהגת צרפת.